《轰厩驿乘潮顺风北下》
明代·陆深

人生快心事，风水送归舟。况复青山曲，频过碧树洲。

草深藏乳鸭，波远没轻鸥。苦爱观风地，终惭为国谋。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。